CELEX: 32006D0600
Language: ro
Date: 2006-09-04 00:00:00
Title: Decizia Comisiei din 4 septembrie 2006 de stabilire a claselor de performanță a comportării la foc exterior pentru anumite produse pentru construcții în ceea ce privește panourile stratificate cu strat superficial dublu și placare metalică pentru acoperișuri [notificată cu numărul C(2006) 3883]Text cu relevanță pentru SEE.

Anunţ juridic important

|

32006D0600

Official Journal L 244 , 07/09/2006 P. 0024 - 0026

		20060904Decizia Comisieidin 4 septembrie 2006de stabilire a claselor de performanță a comportării la foc exterior pentru anumite produse pentru construcții în ceea ce privește panourile stratificate cu strat superficial dublu și placare metalică pentru acoperișuri[notificată cu numărul C(2006) 3883](Text cu relevanță pentru SEE)(2006/600/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții [1], în special articolul 20 alineatul (2),întrucât:(1) Directiva 89/106/CEE consideră că, pentru a ține seama de gradele diferite de protecție pentru lucrările de construcții la nivel național, regional sau local, este necesară, pentru fiecare cerință esențială, stabilirea de clase de performanță ale produselor în documente interpretative. Documentele respective au fost publicate sub forma unei "Comunicări a Comisiei cu privire la documentele interpretative ale Directivei 89/106/CEE [2]".(2) În ceea ce privește cerința esențială privind securitatea în caz de incendiu, documentul interpretativ nr. 2 specifică un număr de măsuri interdependente care definesc împreună strategia de securitate în caz de incendiu care urmează să fie pusă în aplicare în mod diferit în statele membre.(3) Documentul interpretativ nr. 2 identifică una dintre măsurile menționate care constă în limitarea apariției și propagării focului și a fumului într-un spațiu dat prin limitarea contribuției posibile a produselor pentru construcții la dezvoltarea în totalitate a unui incendiu.(4) Nivelul limitării menționate nu se poate exprima sub forma unor grade diferite ale performanței de comportare la foc a produselor în condiții de utilizare finală a acestora.(5) Printr-o soluție armonizată, se adoptă un sistem de clasificare prin Decizia 2001/671/CE a Comisiei din 21 august 2001, de punere în aplicare a Directivei 89/106/CEE a Consiliului cu privire la clasificarea performanței la incendii exterioare a acoperișurilor și a învelitorilor de acoperișuri [3].(6) Pentru anumite produse pentru construcții, este necesar să se utilizeze clasificarea stabilită prin Decizia 2001/671/CE.(7) Performanța anumitor acoperișuri și învelitori de acoperișuri în caz de expunere la foc exterior, în cadrul clasificării prevăzute de Decizia 2001/671/CE, este bine stabilită și suficient de cunoscută de către autoritățile în domeniul securității împotriva incendiilor din statele membre, astfel încât acestea să nu solicite încercări pentru stabilirea acestei caracteristici speciale de performanță.(8) Măsurile prevăzute de prezenta decizie sunt în conformitate cu avizul comitetului permanent pentru construcții,ADOPTĂ PREZENTA DECIZIE:Articolul 1Produsele pentru construcții care satisfac toate cerințele referitoare la caracteristicile de performanță în caz de expunere la foc exterior, fără să necesite testare suplimentară, sunt enumerate în anexă.Articolul 2Clasele specifice ce urmează să se aplice diferitelor produse pentru construcții, în cadrul clasificării performanței de comportare la foc exterior, adoptate prin Decizia 2001/671/CE, sunt specificate în anexa la prezenta decizie.Articolul 3Produsele sunt considerate în funcție de condițiile utilizării lor finale, după caz.Articolul 4Prezenta decizie se adresează statelor membre.Adoptată la Bruxelles, 4 septembrie 2006.Pentru ComisieGünter VerheugenVicepreședinte[1] JO L 40, 11.2.1989, p. 12. Directivă, astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[2] JO C 62, 28.2.1994, p. 1.[3] JO L 235, 4.9.2001, p. 20.--------------------------------------------------20060904ANEXĂTabelul din prezenta anexă prezintă produsele pentru construcții care satisfac toate cerințele referitoare la performanța de comportare la foc exterior, fără testare.TabelCLASELE DE PERFORMANȚĂ A COMPORTĂRII LA FOC EXTERIOR PENTRU PANOURILE STRATIFICATE CU STRAT SUPERFICIAL DUBLU CU PLACARE METALICĂ PENTRU ACOPERIȘURISimboluri utilizate: PUR = poliuretan; MW = lână minerală; PVC = clorură de polivinil; PCS = potențial calorific superior.Produsul [1] | Descrierea produsului | Materialul stratului de mijloc cu densitate minimă | Clasa [2] |Panouri stratificate, cu placare din oțel, oțel inoxidabil sau aluminiu, pentru acoperișuri | În conformitate cu EN 14509 [1] | PUR 35 kg/m3 sau | BROOF (t1) |MW (lamele) 80 kg/m3 sau | BROOF (t2) |MW (plăci cu lățime totală) 110 kg/m3 | BROOF (t3) |[1] Panouri cu placare metalică exterioară profilată care încorporează:- grosimea minimă de 0,4 mm pentru placările din oțel și oțel inoxidabil;- grosimea minimă de 0,9 mm pentru placările din aluminiu;- la fiecare îmbinare longitudinală între două panouri, o suprapunere a placării metalice exterioare care se prelungește peste coronament și minimum 15 mm mai jos de fața opusă a coronamentului sau o bandă de acoperire metalică ce acoperă în întregime coronamentele de asamblare sau o cusătură metalică de îmbinare în lungul îmbinării;- la nivelul fiecărei îmbinări transversale între două panouri o suprapunere a placărilor metalice exterioare de minimum 75 mm;- un strat de acoperire de protecție împotriva intemperiilor constituit dintr-o peliculă din PVC cu grosimea nominală de maximum 0,200 mm, obținută prin aplicarea unei vopsele lichide pe bază de PVC, cu o valoare a PCS de maximum 8,0 MJ/m2 și o greutate a materialului uscat de maximum 300 g/m2- sau orice strat de acoperire din vopsea cu o grosime mai mică decât cel menționat anterior;- o clasificare minimală a reacției la incendiu de D-s3, d0 fără protecția muchiilor, în conformitate cu EN 13501-1.[2] Clasa prevăzută în tabelul din anexa la Decizia 2001/671/CE.--------------------------------------------------